Caporales

**Caporales** er en boliviansk folkedans som har spredd seg i Sør-Amerika, hovedsakelig i Peru, Chile, Argentina og Ecuador. Den ble skapt eller gjenskapt i 1969 basert på den afrobolivianske dansen saya som ble danset til «negritos» eller «tundiqui».

Den tradisjonelle bolivianske dansen oppsto i Los Yungas i La Paz. Den ble presentert for et større publikum for første gang i 1969 av Estrada Pacheco-brødrene, deres gjenskaping var inspirert av karakteren «Caporal», som er oppsynsmann for de svarte slavene i gruvene, som vanligvis var av blandet rase, og som brukte støvler og holdt en pisk. Dansen har imidlertid et fremtredende religiøst aspekt. Man skal visstnok danse for Jomfruen av Socavón (gruvearbeidernes skytshelgen) og love å danse i tre år av ens liv. Caporal eller caporales er i dag en folkedans som er veldig populær i festlighetene ikke bare i Bolivia, men også i Peru, Chile, Argentina, Ecuador, Spania og USA.

Selv om den ble presentert i 1969 regnes Caporales som en folkedans fordi den raskt ble tatt opp av folket og ble en levende del av tradisjonelle festivaler, med røtter i eldre afrobolivianske og andinske uttrykk. Den viderefører rytmer, symbolikk og roller fra tidligere danser.

Den er en intens og kraftfull dans som i dag i stor grad danses under karneval og andre store festivaler. Den ble umiddelbart tatt opp i store festivaler som Carnaval de Oruro i Bolivia og Virgen de la Candelaria i Peru. Den blir danset av tusenvis av mennesker, både menn og kvinner, ikke bare av små folkedans grupper.

Menn fremhever styrke og maskulinitet, mens kvinner kombinerer eleganse med raske trinn. Mange dansere lover å danse Caporales i tre år på rad som et løfte til Jomfruen av Socavón. Et mannlig caporal-kostyme skal være i samsvar med et eldre spansk militærantrekk, slaveoppsynsmenn. Et uniformslignende antrekk med støvler, jakke, hatt i venstre hånd og en noen ganger en pisk i høyre hånd. Drakten har sterke farger med glitter, bånd og symboler som viser til religiøs hengivenhet. Et kvinnelig caporal-kostyme består av korte, fargerike kjoler (polleras) med matchende truser, hudfargede strømpebukser, høyhælte sko og en rund bowlerhatt, som ligner en tradisjonell boliviansk hatt, festet til håret. Kjolene er fargerike med broderier, glitter, bånd og symboler som viser til religiøs hengivenhet. Kvinnene gjøre mindre imponerende trinn enn mennene, det har ført til at det i de siste årene er noen kvinner som danser i mannlig rolle. Stilen og fargene på draktene holdes like for både menn og kvinner i en gruppe, men kan variere drastisk mellom gruppene. Menn og kvinner danser vanligvis separat i en progressiv marsjstil.

Caporales er en dans der mennene utføres kraftige hopper og spark (zapateo), dette krever utholdenhet. Musikken spilles av brassband med trompeter, tromboner, basstrommer og cymbaler. Rytmen er rask og energisk, med tydelig marsjkarakter. Bjellene på støvlene markerer rytmen. Musikken og flere av trinnene ligner litt på saya med tydelig inspirasjon både fra Afrika og Europa. Rytmen er litt forskjellig fra saya. Dansen ble en av de mest populære dansene i Bolivia, spesielt blant unge mennesker i middel- og overklassen som identifiserte seg med «caporal». De danner enorme Caporales-grupper for karneval, og andre parader. Musikken blir ofte forvekslet med saya-musikk, en forvirring delvis skapt på grunn av populære Caporales-sangtekster som er komponert av den populære bolivianske gruppen «Los Kjarkas», denne gruppen lager mange bolivianske sanger.

I juni 2011 ble Caporales, sammen med andre danser, erklært som kulturell og immateriell arv for Bolivia. Ifølge myndighetene ble dette tiltaket tatt for å dempe forsøkene på tilegnelse fra nabolandene.

Det finnes mange Caporales-grupper stiftet i USA som deltar i og sprer kulturen. Også i andre land som i Spania har dansen spredt seg blant annet i Madrid og Barcelona hvor det avholdes parader med mange Caporales-grupper.

**Caporales i parade, Barcelona**
Fil:Caporales 27 BG.jpg|Caporales dansere
Fil:Caporales 28 BG.jpg
Fil:Caporales 26 BG.jpg
Fil:Caporales 30 BG.jpg|Kvinner i mannlig rolle
Fil:Caporales 25 BG.jpg|Bjeller på støvlene
Fil:Caporales 31 BG.jpg|Ung Caporales danser
Fil:Caporales 29 BG.jpg|Caporales band
Fil:Caporales 32 BG.jpg|Caporales band


## Referanser